Борис Пастернак
Нобеловата награда

Превод от руски: Кирил Кадийски, 2001

chitanka.info

Аз съм като звяр в обсада.

Нeйде — хора, воля, ден,

а след мене — вой, нападат,

аз отвред съм обграден.

Тъмен лес, вълни се мътят,

ствол на рухнало дърво.

И отрязан ми е пътят.

Нека — все ми е едно.

И каква направих пакост?

Аз — убиец, негодяй?

Зарад мен в света оплакват

моя хубав роден край.

Но и тъй, почти пред гроба,

вярвам, близък е денят —

чело подлости и злоба

пред доброто ще сведат.

Издание: в. „Литературен форум“, бр. 5 (446), 06.02. — 12.02.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.